Document ID: 31999R1722

Ir-Regolament tal-Kunsill (KE) Nru 1722/1999
tad-29 ta’ Lulju 1999
dwar l-importazzjoni tan-nuħħala, sharps u residwi oħra tat-tgħarbil, tħin jew ipproċessar ieħor ta’ ċerti ċereali li joriġinaw mill-Alġerija, il-Marokk u l-Eġittu u l-importazzjoni tal-qamħ durum li joriġina mill-Marokk
IL-KUNSILL TA’ L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 133 tiegħu,
Wara li kkunsidra l-proposta mill-Kummissjoni,
Billi:
(1) il-Ftehim tal-Kooperazzjoni u l-Ftehim Interim konklużi fl-1976 u 1977 bejn, fuq parti minnhom, il-Komunità Ekonomika Ewropea u fuq il-parti l-oħra, ir-Repubblika Demokratika tal-Poplu ta’ l-Alġerija, ir-Repubblika Għarbija ta’ l-Eġittu u r-Renju tal-Marokk dwar l-importazzjoni fil-Komunità ta’ nuħħala, sharps u residwi oħra mit-tgħarbil, it-tħin u l-ipproċessar l-ieħor ta’ ċereali jipprovdi għal arranġamenti preferenzjali bbażati fuq tnaqqis jew eżenzjoni minn imposti varjabbli.
(2) il-Ftehim ta’ Kooperazzjoni u l-Ftehim Interim bejn il-Komunità Ekonomika Ewropea u r-Renju tal-Marokk dwar arranġamenti speċjali fuq l-importazzjonmi tal-qamħ durum jikkonċedu tnaqqis fl-imposta varjabbli.
(3) Ir-Regolament tal-Kunsill (KEE) Nru 1519/76 ta’ l-24 ta’ Ġunju 1976 rigward l-importazzjoni ta’ nuħħala, sharps u residwi oħra ġejjin mit-tgħarbil, it-tħin jew l-ipproċessar l-ieħor ta’ ċerti ċereali li joriġinaw fl-Alġerija [1], ir-Regolament tal-Kunsill (KEE) Nru 1526/76 ta’ l-24 ta’ Gunju ta’ l-1976 li jikkonċerna l-importazzjoni tan-nuħħala, sharps u residwi oħra li ġejjin mit-tgħarbil, dħin jew l-ipproċessar ta’ ċerti ċereali li joriġinaw mill-Marokk [2], ir-Regolament tal-Kunsill (KEE) Nru 1251/77 tas-17 ta’ Mejju 1977 rigward l-importazzjoni ta’ nuħħala, sharps u residwi oħra li ġejjin mit-tgħarbil, it-tħin u pproċessar ieħor ta’ ċereali li ġejjin mir-Repubblika Għarbija ta’ l-Eġittu [3] u r-Regolament tal-Kunsill (KEE) Nru 1520/76 ta’ l-24 ta’ Ġunju 1976 fuq l-importazzjoni tal-qamħ durum li ġej mill-Marokk [4] jistabbilixxu regoli għall-implimentazzjoni għall-arranġamenti konċernati.
(4) il-Ftehim ta’ l-Assoċjazzjoni Ewro-Mediterranja qiegħed jiġi nnegozjat jew konkluż mar-Repubblika Demokratika tal-Poplu ta’l-Alġerija, ir-Renju tal-Marokk u r-Repubblika Għarbija ta’ l-Eġittu; sadattant, il-ftehim ta’ kooperazzjoni msemmi fir-Regolament (KEE) Nru 1519/76, (KEE) Nru 1520/76, (KEE) Nru 1526/76 u (KEE) Nru 1251/77 jgħodd.
(5) taħt il-Ftehim dwar l-Agrikoltura konkluż fis-Sensiela ta’ l-Urugwaj ta’ negozjati kummerċjali multilaterali, il-Komunità ftiehmet li tiffissa r-rata ta’ l-imposti varjabbli u li tissostitwihom b’dazji doganali mill-1 ta’ Lulju 1995; dan jista’ jirrendi l-arranġamenti speċjali bażati fuq diversi levies bħala ftehim mingħajr funzjoni u, għaldaqstant, skond il-konklużjoni pendenti ta’ ftehim ġdid ma’ l-Alġerija, l-Marokk u l-Eġittu, derogazzjonijiet temporanji li ma jaffettwawx il-bażi ta’ kull wieħed fost dawk l-arranġamenti ikollhom jiġu introdotti mir-Regolamenti (KEE) Nru 1519/76, (KEE) Nru 1520/76, (KEE) Nru 1526/76 u (KEE) Nru 1251/77; regoli dwar it-tibdil temporanju ta’ dawk ir-Regolamenti huma mfasslin fir-Regolamenti (KE) Nru 1710/95 [5] u (KE) Nru 1711/95 [6] sat-30 ta’ Ġunju 1999 skond il-bażi ta’ l-Artikolu 3 tar-Regolament (KE) Nru 3290/94 [7].
(6) il-vantaġġi mogħtija taħt il-Ftehim rigward l-importazzjoni ta’ nuħħala, sharps u residwi oħra mit-tgħarbil, it-tħin u l-ipproċessar l-ieħor ta’ ċerti ċereali ġie b’hekk sostitwit f’dawk li huma dazji doganali minn, għall-Alġerija u l-Marokk, tnaqqis b’rata fissa ta’ EUR 7,25 kull tunnellata metrika fit-tariffa komuni tad-dazji doganali minflok il-konċessjoni ta’ komponent fiss b’żieda ta’ tnaqqis ta’ 60 % ta’ dak id-dazju mnaqqas minflok il-konċessjoni tal-komponent varjabbli u, għall-Eġittu, minn 60 % tnaqqis fil-dazju doganali.
(7) sa ma jintemmu n-negozjati li għaddejjin jew sal-konklużjoni tal-ftehim, jeħtieġu miżuri biex jiżguraw il-kontinwità kummerċjali mal-Komunità billi jiġu estiżi l-arranġamenti tranżizzjonali li qegħdin fis-seħħ.
(8) jekk ftehim ġdid jiġi konkluż mal-pajjiżi terzi in kwistjoni dan ir-Regolament għandu jiġi aġġustat; għandu jiġi stabbilit li l-Kummissjoni tista’ tadotta dawn l-emendi skond il-proċedura prevista mill-Artikolu 23 tar-Regolament tal-Kunsill (KEE) Nru 1766/92 tat-30 ta’ Ġunju 1992 dwar l-organizzazzjoni komuni tas-suq taċ-ċereali [8],
ADOTTA DAN IR-REGOLAMENT:
Artikolu 1
Dan ir-Regolament jistabbilixxi dispożizzjonijiet applikabbli għall-arranġamenti speċjali dwar l-importazzjoni ta’ nuħħala, sharps u fdalijiet oħra mit-tgħarbil, it-tħin jew l-ipproċessar l-ieħor ta’ ċerti ċereali li ġejjin mill-Alġerija, il-Marokk u l-Eġittu u dispoosizzjonijiet applikabbli għall-arranġamenti speċjali għall-importazzjoni tal-qamħ durum li ġej mill-Marokk.
Artikolu 2
Id-dazji doganali applikabbli għall-importazzjoni fil-Komunità ta’ nuħħala, sharps u residwi oħra mit-tgħarbil, it-tħin u l-ipproċessar l-ieħor ta’ ċerti ċereali li jaqgħu fil-kodoċi NM 23023010 sa 23024090 u li joriġinaw mill-Aġerija u l-Marokk għandhom ikunu 40 % ta’ l-ammont stabbilit fit-tariffa doganali komuni sussegwentement imnaqqsa b’EUR 7,25 kull tunnellata metrika.
Artikolu 3
Id-dazji doganali applikabbli għall-importazzjoni fil-Komunità ta’ nuħħala, sharps u residwi oħra mit-tgħarbil, it-tħin u l-ipproċessar l-ieħor ta’ ċerti ċereali li jaqgħu fil-kodiċi NM 23021010 sa 23021090, 23022010, 23022092 u 23023010 sa 23024090 u li joriġinaw mill-Eġittu għandhom ikunu 40 % ta’l-ammont stabbilit fit-tariffa doganali komuni.
Artikolu 4
L-Artikoli 2 u 3 għandhom jgħoddu għall-importazzjoni li għaliha l-importatur ikun jista’ jagħti prova li taxxa għall-esportazzjoni tkun ġiet imposta mill-Alġerija, il-Marokk u l-Eġittu kif approprjat skond l-Artikolu 21 tal-Ftehim ta’ Kooperazzjoni ma’ l-Alġerija, l-Artikolu 23 tal-Ftehim ta’ Kooperazzjoni mal-Marokk u l-Artikolu 20 tal-Ftehim tal-Kooperazzjoni ma’ l-Eġittu.
Artikolu 5
Id-dazju applikabbli għall-importazzjoni fil-Komunità ta’ qamħ durum li jaqa’ fil-kodiċi NM 10011000 li joriġina mill-Marokk u li jinġarr direttament minn dak il-pajjiż lejn il-Komunità għandu jkun dak iffissat skond l-Artikolu 10(2) tar-Regolament (KEE) Nru 1766/92, imnaqqas b’EUR 0,73 kull tunnellata metrika.
Artikolu 6
Meta jiġu konklużi arranġamenti ġodda mal-pajjiżi terzi msemmija f’dan ir-Regolament, il-Kummissjoni għandha tadotta l-emendi meħtieġa f’dan ir-Regolament li joħorġu minn dawk l-arranġamenti b’konformità mal-proċedura prevista fl-Artikolu 23 tar-Regolament (KEE) Nru 1766/92.
Artikolu 7
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan għandu jgħodd mill-1 Lulju 1999.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fid-29 ta’ Lulju 1999.

Labels: 3
18
17